
Budapest Főváros XIV. Kerület Zugló
Polgármestere
Szám: 123-540/2019
Nyilvános ülésen tárgyalandó

Napirend száma: ……………

Képviselő-testület

2019. június 13-ai ülésére
Tisztelt Képviselő-testület!

Tárgy:

Kerületi építési szabályzattal összefüggő 
településrendezési szerződés megkötése (Budapest XIV. kerület, Mogyoródi út 11-13. és Zászlós u. 7. szám alatti ingatlan)

I. Előzmények

A településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI. 8.) Korm. rendelet (a továbbiakban: Korm. rendelet) 46. § (1) bekezdése alapján a fővárosi kerület esetében, a 2012. december 31-én hatályban lévő, valamint a 2014. június 30-ig elfogadott településrendezési eszköz, továbbá a (2) bekezdés a) pontja és ba) alpontja szerint módosított településrendezési eszközök 2019. december 31-ig alkalmazhatók.

Budapest Főváros XIV. Kerület Zugló Önkormányzat Képviselő-testülete a 
356/2016. (VI. 21.) határozatával a Korm. rendelet 6. § (1) bekezdésének megfelelően úgy döntött, hogy Zugló Kerületi Városrendezési és Építési Szabályzatának, valamint Zugló Kerületi Szabályozási Tervének elfogadásáról szóló 19/2003. (VII. 8.) önkormányzati rendelet (a továbbiakban: ZKVSZ-ZKSZT) felülvizsgálatával – településtervezési szerződés alapján – új kerületi építési szabályzatot (a továbbiakban: KÉSZ) készíttet.
A településtervezésre vonatkozó közbeszerzési eljárás eredményeként a nyertes Budapest Főváros Városépítési Tervező Kft. készítette el a KÉSZ tervezetét.

A KÉSZ készítésének időszaka alatt több új beruházói igény jelentkezett a meglévő szabályozás módosítására, amely igényeket – mind az önkormányzat, mind a beruházó szemszögéből – a folyamatban lévő KÉSZ készítés során célszerű megvizsgálni, illetve átvezetni.

A Mogyoródi Park Center Kft. és az EL-CO Elektrotechnikai Zrt. több ízben jelezte, hogy a Budapest XIV. kerület, Mogyoródi út 11-13. számú (32412/3 hrsz. alatti) és a Budapest XIV. kerület, Zászlós u. 7. számú (32412/4 hrsz. alatti) ingatlanok hasznosítása érdekében a kerületi építési szabályzat módosítását kívánja kezdeményezni, és ehhez kapcsolódóan az Önkormányzattal településrendezési szerződést kíván kötni. (1. melléklet) A beruházók elképzeléseik bemutatására telepítési tanulmánytervet nyújtottak be. (2. melléklet)
A telepítési tanulmányterv szerint a tervezett beépítés a Francia út felől az utcával párhuzamosan hosszirányú, míg a Zászlós utca felől fésűs elrendezésű lenne. A beruházó az épület földszintjén a Mogyoródi út felől egy nagyobb élelmiszer áruházat és gépkocsi-tárolókat kíván építeni, az emeleti szinteken irodák és lakások kerülnének kialakításra. Az épületszárnyak között a földszint felett intenzív zöldtető kialakítását tervezi. A pinceszinteken parkolókat alakítanának ki.
A Mogyoródi Park Center Kft. a településrendezési szerződéshez az alábbi befektetői ajánlatot adta (3. melléklet):
· A tervezett beépítés földszinti részén kb. 100 m2 területet átadna az önkormányzati alapellátás feladatainak biztosítására.
· Az Önkormányzattal korábban történt megállapodás alapján a romos, hajléktalanok által lakott épületeket elbontatta.

· A kerületi költségvetés támogatására 50 millió forintot felajánlott, mely később kiegészítésre került 10 millió forinttal.
II. Vélemények

Főépítészi Csoport:

A KÉSZ tervezete szerint a Mogyoródi út – Francia út – Tábornok utca – Zászlós utca által határolt területen belül az építési telkek Vi-1/4 építési övezetekben találhatók.

[image: image1.emf]
A Mogyoródi út 11-13. számú ingatlan területe 4411 m2, a Zászlós u. 7. számú ingatlan területe 1752 m2, melyek a telepítési tanulmányterv szerint összevonásra kerülnének.
A KÉSZ tervezetének 3. melléklete a Vi-1/4 építési övezetre az alábbi szabályozási határértékeket állapítja meg:
Intézményi, jellemzően zártsorú beépítésű terület (Vi-1)

	
	A
	B
	C
	D
	E
	F
	G
	H
	I
	J

	1.
	Építési övezet jele
	Telek kialakítható legkisebb területe

(m2)
	Telek kialakítható legnagyobb területe

(m2)
	Beépítési mód
	Beépítettség megengedett legnagyobb mértéke

(%)
	Zöldfelület megengedett legkisebb mértéke

(%)
	Terepszint alatti beépítés megengedett legnagyobb mértéke (%)
	Szintterületi mutató megengedett legnagyobb mértéke (m2/m2)
	Beépítési magasság megengedett legkisebb mértéke (m)
	Beépítési magasság megengedett legnagyobb mértéke (m)


	4.
	Vi-1/4
	1 500
	3 000
	K
	50
	35
	50
	3,00
	-
	18,0


A telepítési tanulmányterv szerint a tervezett beruházáshoz az alábbi határértékek szükségesek:

	
	A
	B
	C
	D
	E
	F
	G
	H
	I
	J

	1.
	Építési övezet jele
	Telek kialakítható legkisebb területe

(m2)
	Telek kialakítható legnagyobb területe

(m2)
	Beépítési mód
	Beépítettség megengedett legnagyobb mértéke

(%)
	Zöldfelület megengedett legkisebb mértéke

(%)
	Terepszint alatti beépítés megengedett legnagyobb mértéke (%)
	Szintterületi mutató megengedett legnagyobb mértéke (m2/m2)
	Beépítési magasság megengedett legkisebb mértéke (m)
	Beépítési magasság megengedett legnagyobb mértéke (m)

	.
	Vi-1/…
	1500
	6500
	Z
	80
	20
	100
	4,50
	6,0
	24,0


A KÉSZ tervezete szerint a Vi-1/4 építési övezet telkén megengedett rendeltetés:
a) a kereskedelmi, szolgáltató,

b) a vendéglátó,

c) a hitéleti,

d) a nevelési, oktatási,

e) az egészségügyi, szociális,

f) a kulturális, közösségi szórakoztató,

g) a szállás jellegű,

h) az igazgatási,

i) az iroda vagy
j) a sport.
A Vi-1/4 jelű építési övezetben telkenként legfeljebb 6000 m2 kereskedelmi szintterület létesíthető.

A fentiek alapján a beépítési határértékeken túlmenően a lakófunkció kialakítása tekintetében módosítani szükséges a KÉSZ tervezetét.
Az országos településrendezési és építési követelményekről szóló 253/1997. (XII. 20.) Korm. rendelet (a továbbiakban: OTÉK) 17. §-a szerint:

(1) Az intézmény terület elsősorban igazgatási, nevelési, oktatási, egészségügyi, szociális rendeltetést szolgáló épületek elhelyezésére szolgál.

(2) Az intézmény területen elhelyezhető épület - az (1) bekezdésben foglaltakon kívül -:

a) iroda,

b) kereskedelmi, szolgáltató, szállás,

c) kulturális, közösségi szórakoztató,

d) hitéleti és

e) sport

rendeltetést is tartalmazhat.

(3) A (2) bekezdés a)-e) pontjában felsorolt rendeltetést tartalmazó épületben a tulajdonos, a használó és a személyzet számára szolgáló lakás, továbbá más lakás a helyi építési szabályzatban meghatározott számban és módon (önálló lakó vagy más rendeltetésű épületben meghatározott szintszám felett) alakítható ki.
A KÉSZ rendelettervezetébe javasolt elemek összefoglalása:
Intézményi, jellemzően zártsorú beépítésű terület (Vi-1/L…)

..§ (1) Az Vi-1/L.. jelű építési övezetek építési övezetek telkein megengedett rendeltetés:

a) a lakó,

b) a kereskedelmi, szolgáltató,

c) a vendéglátó,

d) a hitéleti,

e) a nevelési, oktatási,

f) az egészségügyi, szociális,

g) a kulturális, közösségi szórakoztató,

h) a szállás jellegű,

i) az igazgatási,

j) a iroda vagy
k) a sport.
· A Vi-1/L.. jelű építési övezetben a Francia út felé a lakások huzamos tartózkodásra szolgáló helyiségei, lakószobái nem tájolhatók. 

· A földszinti beépítés megengedett legnagyobb mértéke 80 %, az emeleti szintek megengedett legnagyobb beépítése 45 %.

· Az Vi-1/L.. jelű építési övezetben a párkánymagasság legnagyobb mértéke max. 21 méter.

· A legutolsó használati szint padlószintje nem lehet magasabb, mint a beépítési magasság.

· A földszint fölött intenzív zöldtető alakítandó ki 50-100 cm földtakarással, legalább gyep és cserjeszint kialakítással.
· A földszint feletti emeletek beépítettségének megengedett legnagyobb mértéke 45%. 

Az épített környezet alakításáról és védelméről szóló 1997. évi LXXVIII. törvény (a továbbiakban: Étv.) 30/A.§ (1) bekezdése alapján a települési önkormányzat egyes településfejlesztési célok megvalósítására településrendezési szerződést köthet az érintett telek tulajdonosával, illetve a telken beruházni szándékozóval.

A szerződés megkötése előtt a települési önkormányzat képviselő-testülete dönt a cél megvalósítója által készített telepítési tanulmánytervről annak hiánytalan benyújtásától számított 30 napon belül. [Étv. 30/A.§ (2) bekezdése]
A szerződés tárgya lehet különösen

a) a telepítési tanulmányterv alapján a településfejlesztési koncepció, az integrált településfejlesztési stratégia és a településrendezési eszközök kidolgozásának finanszírozása,

b) azon egyéb költségeknek vagy egyéb ráfordításoknak a cél megvalósítója általi átvállalása, amelyek a cél megvalósításának

ba) előfeltételei – az érintett terület előkészítése, ennek keretében a telekviszonyok rendezése vagy megváltoztatása, a talaj megtisztítása – vagy

bb) következményei – a szükséges kiszolgáló intézmény és infrastruktúra-fejlesztések –, és azok megvalósítása az önkormányzatot terhelné. [Étv. 30/A.§ (3) bekezdése]
A településrendezési szerződésben a telek tulajdonosa vagy annak hozzájárulásával a beruházó által vállalt kötelezettségek teljesítése érdekében a településrendezési kötelezettség tényét a települési önkormányzat jegyzőjének megkeresésére a mellékelt szerződés alapján az ingatlan-nyilvántartásba fel kell jegyeztetni. A kötelezettség megszűnését követő 15 munkanapon belül az önkormányzat jegyzője megkeresi az ingatlanügyi hatóságot a tény törlése érdekében. [Étv. 30/A.§ (5) bekezdése]
Törvény vagy törvény felhatalmazása alapján kiadott kormányrendelet eltérő rendelkezése hiányában az önkormányzat a szerződést az Étv. 30/A.§ (3) bekezdés a) pontja szerinti esetben a települési önkormányzat képviselő-testületének döntésétől számított 30 napon belül írásban köti meg. [Étv. 30/A.§ (6) bekezdése]
Építéshatósági Osztály: 
Korábbi véleményét fenntartja:

A tervezett koncepció engedélyezését meg kell, hogy előzze a telekegyesítés végrehajtása. 
Az új HÉSZ tervezet szabályozási tervlapján építési vonal jelölés szerepel, ami nincs teljes szinkronban a tervezett beépítéssel, ezért javasoljuk a szabályozási tervlapon az építési vonal módosítását.
A koncepció szerint a tervezett tömb feltárása a Francia út felől történne, ami a közterületi merőleges parkolás miatt szerencsés, különösen az alapellátáshoz kapcsolódó gépkocsi forgalom miatt.

A tárgyi ingatlanokra tervezett intenzív beépítés miatt szorgalmazni kell a Mogyoródi út ezen szakaszának 2×2 sávosra történő bővítését a környező, alacsonyabb rendű közutak terhelésének csökkentése érdekében. 

Az előírások között javasoljuk szerepeltetni a zajvédő fal létesítését, mely különösen az alapellátási funkciók esetén kedvező hatással bír. 

Jogi Osztály: 
Az előterjesztéssel kapcsolatban észrevételt nem tesz. A szerződés szövegével kapcsolatban további egyeztetést kér.
III. Bizottsági vélemény

A Tulajdonosi és Közbeszerzési Bizottság, a Jogi és Ügyrendi Bizottság, valamint a Környezetvédelmi Bizottság az előterjesztést a 2019. júniusi ülésén tárgyalja. A bizottságok véleményének az ismertetésére a testületi ülésen szóban kerül sor.
IV. Határozati javaslat

Budapest Főváros XIV. Kerület Zugló Önkormányzat Képviselő-testülete

…/2019. (……...) önkormányzati határozata
A készülő kerületi építési szabályzattal (KÉSZ) összefüggő 
településrendezési szerződés megkötése (Budapest XIV. kerület, Mogyoródi út 11-13. és Zászlós u. 7. szám alatti ingatlan)
1. Budapest Főváros XIV. Kerület Zugló Önkormányzat Képviselő-testülete a Budapest XIV. kerület, Mogyoródi út 11-13. és Zászlós u. 7. szám alatti (32412/3 és 32412/4 hrsz.-ú) ingatlanra tervezett beruházás kapcsán készített, az előterjesztés 2. mellékletében szereplő telepítési tanulmánytervet és ezzel együtt a Budapest XIV. kerület, Mogyoródi út – Francia út – Tábornok utca – Zászlós utca által határolt területre készítendő kerületi építési szabályzat koncepcióját elfogadja.

Határidő: az ügyfél tájékoztatására 2019. június 20.
Felelős: Karácsony Gergely polgármester (Főépítészi Csoport)
2. Budapest Főváros XIV. Kerület Zugló Önkormányzat Képviselő-testülete Mogyoródi Park Center Kft. és az EL-CO Elektrotechnikai Zrt. a Budapest XIV. kerület, Mogyoródi út – Francia út – Tábornok utca – Zászlós utca által határolt területre vonatkozó – az előterjesztés 4. mellékletében szereplő – településrendezési szerződést megköti, és felhatalmazza a polgármestert annak aláírására.
Határidő: a szerződés aláírására 2019. július 13.
Felelős: Karácsony Gergely polgármester (Főépítészi Csoport)

A határozathozatal Magyarország helyi önkormányzatairól szóló 2011. évi CLXXXIX. törvény 47.§ (1) és (2) bekezdése alapján egyszerű szótöbbséget igényel.

Budapest, 2019. június 
Karácsony Gergely

polgármester

Mellékletek felsorolása:

· 1. melléklet:
Mogyoródi Park Center Kft. és az EL-CO Elektrotechnikai Zrt. levelei
· 2. melléklet:
Telepítési tanulmányterv 
· 3. melléklet:
Mogyoródi Park Center Kft. befektetői ajánlata
· 4. melléklet:
Településrendezési szerződés tervezete 
A mellékletek a govcenter.hu oldalon elérhetőek. 
Az előterjesztést készítette:
Polgármesteri Hivatal

Főépítészi Csoport

Barta Ferenc főépítész
Gyöngyösi Beáta városrendezési ügyintéző 

